21/08/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 10 de agosto da Xefatura Territorial da Coruña pola que se concede a AA previa e de construción dunha instalación de distribución eléctrica no concello de Carballo (exp. IN407A 2017/066-1)

Resolución do 10 de agosto da Xefatura Territorial da Coruña, pola que se concede a autorización administrativa previa e de construción dunha instalación de distribución eléctrica no concello de Carballo (expediente IN407A 2017/066-1) Expediente: IN407A 2017/066-1 Promotor: Unión Fenosa Distribución, S. A. Denominación da instalación: retranqueo LMT CBL-707A derivada a CT Casilla Concello: Carballo FEITOS 1. O 12 de abril de 2017 o promotor solicitou a autorización administrativa previa e a autorización administrativa de construción do proxecto de execución da instalación de distribución eléctrica indicada.2. O proxecto someteuse ao trámite de información pública mediante a súa inserción no DOG n.º 107, do 7 de xuño de 2017, e no BOP n.º 94, do 22 de maio de 2017.3. Solicitouse o preceptivo informe ás distintas administracións, organismos o, no seu caso, empresas de servizo público ou de servizos de interese xeral afectados. O promotor manifestou a súa conformidade cos condicionados establecidos.4. Os servizos técnicos da Xefatura Territorial emitiron un informe favorable sobre a dita solicitude. CONSIDERACIÓNS LEGAIS E TÉCNICAS 1. A Lei 24/2013, do 26 de decembro, do sector eléctrico.2. O Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica.3. O Real decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ITC-LAT 01 a 09.4. O Real Decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalacións eléctricas de alta tensión e as súas Instrucións Técnicas Complementarias ITC-RAT 01 a 23.5. O Real decreto 842/2002, do 2 de agosto, polo que se aproba o regulamento electrotécnico para baixa tensión 6. As características técnicas da instalación son as seguintes:  Desmantelamento tramo LMT CBL-707A, derivada a CT Casilla, a 15 kV, de 121 m, condutor tipo LA-56 mm 2, con orixe no apoio n.º C2 existente, de celosía metálica do cuádruple circuito que forman as liñas CBL-707A, CBL-805B, CBL-809 e CBL-708B, orixe da derivada ao CT Casilla (Expte.9.005), e final no CT Casilla (Expte.9.005) a substituír. Proxéctase a demolición da caseta de obra civil na que se sitúa o CT Casilla existente.  LMTS a 15 kV, de 599 m, condutor tipo RHZ1-2OL 12/20 kV 1x240 mm 2 Al, con orixe nos empalmes proxectados na LMTS CBL-702, no tramo entre o CT Vicente Risco, n.º 13 (Expte.257/06) e o CT Avda. de Finisterre, n.º 64 (Expte.401/06), e final na cela de liña existente no CT Avda. de Finisterre, n.º 64, logo de realizar a E/S no novo CT Casilla proxectado.  Novo CTC Casilla prefabricado, cunha potencia de 400 kVA, unha relación de transformación de 15.000/400-230 V e configuración 2L+1P. O orzamento da instalación segundo o proxecto é de 81.855,91 €. 7. No expediente consta un informe favorable dos servizos técnicos desta Xefatura Territorial. De acordo con todo o indicado, RESOLVO: 1. Conceder a autorización administrativa previa e a autorización administrativa de construción á instalación de distribución eléctrica indicada.2. A instalación executarase no prazo dun ano, contado a partir do día seguinte ao da publicación da presente resolución no Diario Oficial de Galicia.3. Para a posta en funcionamento da instalación autorizada, deberá presentar perante esta Xefatura Territorial unha solicitude que se acompañará da seguinte documentación:  As declaracións de conformidade relativas ao material ou equipo, e as certificacións ou homologacións se procede.  Un certificado do director da montaxe no que se garantirá o cumprimento das especificacións do proxecto e prescricións complementarias, se as houbera, así coma das regulamentacións e normas oportunas, na montaxe da instalación e posta a punto.4. Esta aprobación outórgase sen prexuízo doutras que fosen de aplicación segundo a lexislación vixente, en especial a relativa á ordenación do territorio e o medio ambiente. Contra esta resolución, que non é definitiva en vía administrativa, poderá interporse recurso de alzada ante o conselleiro de Economía, Emprego e Industria, no prazo dun mes, contado a partir do día seguinte ó da notificación ou publicación nos termos establecidos na Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015), sen prexuízo de que os interesados poidan interpor calquera outro recurso que se considere pertinente. A Coruña, 10 de agosto de 2017. Isidoro Martínez Arca Xefe territorial da Coruña